Urban Nature: Flyt naturen ind i stuen med spændende planter
Urban Nature er navnet på sommerens plantetrend, der tager det bedste fra naturen og integrerer det i den pulserende storby. Resultatet er et storbymiljø rigt på grønne oaser, og et interiørbillede præget af levende plantevægge og grønne rumdelere

Julie Dufour Wiese, der er arkitekt og grøn konsulent, mener, at Urban Nature blot er starten på en ny og mere nærværende måde at opleve – og leve med – naturen på, og at vi endnu kun har set toppen af isbjerget, når det handler om grønne oaser i bybilledet,

- Der bliver mere og mere fokus på grønne tage, rekreative taghaver, 'pocket parks' og grønne vægge i byen – både fordi det er gode klimatiltag men også fordi, at ophold og udsyn til grønne flader øger livskvaliteten. 

Natur i boligen
Og som arkitekt med øje for de materialer, vi omgiver os med, indtænker Julie Dufour Wiese også naturen og dens positive effekter på vores trivsel, når det handler om boligen:

- At integrere naturen i boligen og på arbejdspladsen vil vi også se mere til i fremtiden, 

siger Julie Dufour Wiese og fortsætter, 

- undersøgelser viser, at planter indendørs modvirker stress og hovedpine. Og lige så vel som forbrugerne ønsker økologiske råvarer og krydderurter i køkkenet, vil vi også i fremtiden se et større ønske om naturen repræsenteret i boligen og på jobbet med planter. 

Stor interesse for levende plantevægge
Kevin O’ Donoghue Dideriksen fra det nystartede, danske firma Growtek i Nørre Aaby på Fyn, der har specialiseret sig i plantevægge til kontormiljøer og facader på bygninger, har lignende erfaringer, -

- selv om vi er et relativt nyt firma, har vi allerede i løbet af vores levetid set en stigende interesse for færdige løsninger i form af naturlige skillevægge til boligen eller kontoret, siger han og slutter,

- en udvikling, der forhåbentlig varer ved til gavn for alle.

Fakta:
Urban Nature:
I boligen anvendes i stigende grad plantevægge og planteskulpturer. Dette er en spændende ny måde at få naturen ind i boligen og samtidig en gevinst for indeklimaet med den luftrensende effekt.
Eksempler på planter med luftrensende egenskaber:
Asplenium nidus (Fugleredebregne)
Dracaena (Dræcena)
Ficus benjamina (Stuebrik)
Hedera helix (vedbend)
Sansevieria trifasciata (Svigermors skarpe tunge)